21/07/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 22 de xuño do 2022 da X. T. A Coruña, pola que se concede a autorización admtva. previa e de construción das instalacións do proxecto “LMTS. CAMBIO DE SECCIÓN SCY813 ENTRE CTS.155HJW E 15CNDO” (expediente-e.: IN407A2022/4-1)

Expediente-e.: IN407A 2022/004-1. Promotora: UFD Distribución Electricidad, S. A. Denominación da instalación: LMTS CAMBIO DE SECCIÓN SCY 813 ENTRE CTS 155HJW E 15CNDO. Concello: Santiago de Compostela.1 O 28 de decembro de 2021, a empresa promotora solicitou a autorización administrativa previa e a autorización administrativa de construción das instalacións do proxecto de execución denominado LMTS CAMBIO DE SECCIÓN SCY 813 ENTRE CTS 155HJW E 15CNDO coa finalidade de atender aos aumentos de demanda nas rúas Altamira, Praza de Santo Agostiño, Cantón de San Bieito, Praza de Cervantes, rúa das Casas Reais, rúa de Algalia de Abaixo, Praza de Algalia de Abaixo, Praza de San Roque, rúa de San Roque e rúa Ramón del Valle Inclán do concello de Santiago de Compostela. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: – Proxecto de execución nomeado: LMTS CAMBIO DE SECCIÓN SCY 813 ENTRE CTS 155HJW E 15CNDO.2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). 3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado dunha separata do proxecto ás distintas administracións, organismos ou, no seu caso, empresas de servizo público ou de servizos de interese xeral afectadas, na parte na que a instalación puidera prexudicar a bens e dereitos ao seu cargo, contendo as características da instalación e a documentación cartográfica correspondente. Solicitouselles o preceptivo informe a Concello de Santiago de Compostela e ao Servizo do Patrimonio Cultural (A Coruña). A empresa promotora manifestou a súa conformidade cos condicionados establecidos polos devanditos organismos públicos.4 Os servizos técnicos da xefatura territorial emitiron informe favorable sobre a dita solicitude.1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación. Todo o anterior, ao abeiro da disposición transitoria do Decreto 58/2022, do 15 de maio (DOG de 16 de maio do 2022) e coas disposicións adicionais segunda e terceira do Decreto 73/2022, do 25 de maio (DOG de 27 de maio do 2022). 2) A lexislación a aplicar neste expediente é a que de seguido se relaciona: 1. a) A Lei 24/2013, do 26 de decembro, do sector eléctrico.1. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.1. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09.1. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.1. e) Resolución do 19 de febreiro de 2014pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico.1. f) Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia.3) As características técnicas da instalación son as que a seguir se describen: Sustitución de condutor existente tipo RHV 12/20 KV 1x150 por: LMTS a 20KV, de 609 m, condutor tipo RHZ1-2OL 12/20 KV 1x240 MM 2 AL, co orixe no CT Altamira (15SHJW) existente da LMT SCY 813 (IN407A 2016/22291-1) e remate en arqueta existente próxima ao CT Valle Inclán (15CNDO). 4) No expediente consta un informe favorable dos servizos técnicos desta xefatura territorial. De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 22 de xuño do 2022 Isidoro Martínez Arca Xefe territorial da Coruña